《直指叶公枉顾赋谢四章 其二》
明代·胡应麟

灿烂西台白玉珂，频年直指向关河。丰城剑抱双龙出，瀫水桥乘驷马过。

作赋风云回缥缈，飞章山岳动嵯峨。宁知一代苍生寄，几向清溪问绿蓑。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。